Ingebrigt Steen Jensen

Ingebrigt Steen Jensen (født 1955) er en norsk forfatter, rådgiver, tekstforfatter og idrettsleder som blant annet har gjort seg kjent for sitt engasjement for fotballklubben Stabæk.

Steen Jensen er utdannet ved Universitetet i Oslo 1975–1978, med mellomfag i engelsk, grunnfag i nordisk og et halvt grunnfag i statsvitenskap.

Han har arbeidet med reklame siden 1982 og var med å gjøre reklamebyrået JBR (Ingebrigt Jensen, Odd Olav Bolstad og Trond Petter Reimers) til et ledende byrå. I 1996 var han med å grunnlegge kommunikasjonsbyrået Dinamo.

Han har også vært engasjert i Stabæk fotballklubb og spilte selv i laget fra 1973 til 1984. I starten av 1990-årene engasjerte han seg for gjøre Stabæk Fotball til en stormakt i norsk fotball, under motto «Ullevaal 95». Målet var å spille cupfinale i 1995. Han var styreformann i Stabæk Fotball fra 2009 til 2012.

Steen Jensen har skrevet flere bøker, blant annet Ona fyr fra 2002, som handler om ledelse, ledelsesteknikker og motivasjon. Han holdt flere foredrag på bakgrunn av boka, som solgte i over 140 000 eksemplarer.

Han har deltatt i flere TV-program og var programleder for spørreprogrammet 15 – 1 på TVNorge i 1996.VG, den 17. september 1996, s.56

 Privatliv 
Han er sønn av lærer Ingebjørg Steen og forlegger og programleder Brikt Jensen. I selvbiografien Steen i glasshus forteller han om det tidvis anstrengte forholdet til faren på grunn av hans rusproblemer og tidvis voldelige adferd. Han har samtidig beskrevet ham som omtenksom, varm, nær og kjær.

Den 17. desember 2021 fikk han beskjed om at han hadde fått Alzheimers sykdom. Han har i etterkant vært åpen om dette i norske medier og ga ut boken Før jeg forsvinner den 5. oktober 2022.https://www.nrk.no/kultur/ingebrigt-steen-jensen-nekter-a-skamme-seg-over-sykdommen-1.16124848

 Bibliografi 
 1983: Møte med Manchester United, Gyldendal Tiden
 2002: Ona fyr: for deg som vil lykkes sammen med andre, Dinamo Forlag
 2008: Alltid, uansett: om klokskapen og galskapen som må til for å skape eventyr, Dinamo Forlag
 2016: Steen i glasshus (selvbiografi)Ingebrigt var livredd sin egen far: - Han var voldelig (27.08.2016) dagbladet.no
 2022: Før jeg forsvinner – om å leve et liv med Alzheimer, Kristoffersen Publishing

 Referanser 

 Eksterne lenker 


Kategori:Norske reklamefolk
Kategori:Norske kommunikasjonsfolk
Kategori:Norske idrettsledere
Kategori:Norske sakprosaforfattere
Kategori:Tekstforfattere
Kategori:Norske forfattere av erindringsbøker
Kategori:Foredragsholdere
Kategori:Litteratur om demens